cyanic-selkie/wikianc huggingface dataset:
তিরুমালা রাম বিগ্রহ
থাম্ব|300x300পিক্সেল|বসন্তোৎসবের সময় তিরুমালা ভেঙ্কটেশ্বর মন্দিরে স্ত্রী সীতা (বাম) এবং ভাই লক্ষ্মণ (ডান) সহ ভগবান রামের (মাঝখানে) মূর্তি তিরুমালা রাম বিগ্রহ হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরে প্রতিষ্ঠিত বিগ্রহগুলির অন্যতম। উক্ত মন্দিরটি হিন্দু দেবতা বিষ্ণুর অবতার বেঙ্কটেশ্বরের মন্দির হলেও, এই মন্দিরে বিষ্ণুর অপর দুই অবতার রাম ও কৃষ্ণের বিগ্রহও প্রতিষ্ঠিত। তিরুমালা রাম বিগ্রহের সঙ্গে তার পত্নী সীতা, ভ্রাতা লক্ষ্মণ ও দাস হনুমানের বিগ্রহও দেখা যায়।
ইতিহাস
বাশিষ্ঠ রামায়ণ অনুসারে, রাম বৈগৈ নদীর তীরে ঋষি বিশ্বম্বরের সামনে আবির্ভূত হন। ঋষি বিশ্বম্বর রামদের দর্শন পাওয়ার জন্য তপস্যা করছিলেন। তিনি দেখলেন, রাম ও লক্ষ্মণ ধনুক নিয়ে সুগ্রীব, অঙ্গদ ও হনুমানের সঙ্গে দাঁড়িয়ে আছেন। এই দৃশ্যে তিনি দেখেছিলেন, রাম রাবণের ভ্রাতা বিভীষণকে রক্ষা করছেন। রাম তার বন্ধু বানররাজ সুগ্রীবকে বলছেন, তিনি বিভীষণকে রক্ষা করবেন এবং তার সঙ্গে বন্ধুত্ব পাতাবেন। দৃশ্যে ঋষি দেখলেন, সুগ্রীব হাতজোড় করে রামকে তার সিদ্ধান্ত পুনর্বিবেচনার অনুরোধ জানাচ্ছেন। কারণ, বিভীষণ বারের ‘ভয়ংকর শত্রুর ভ্রাতা’। হনুমানকে ঋষি দেখলেন, ডান হাত মুখে চাপা দিয়ে রামের প্রতি শ্রদ্ধা নিবেদন করতেন। বানর রাজকুপার অঙ্গদ দক্ষিণ দিকে আঙুল দেখিয়ে বিভীষণের আগমন সূচিত করছিলেন।
এই দৃশ্য দেখার পর ঋষি বিশ্বম্বর তার দর্শিত রাম, লক্ষণ, সুগ্রীব, হনুমান ও অঙ্গদের যেমন মূর্তি তিনি দেখেছিলেন, তেমন পঞ্চলোহা বিগ্রহ নির্মাণ করাতে দিলেন এবং সেই বিগ্রহগুলি নদীতীরে প্রতিষ্ঠা করে পূজা করলেন। দীর্ঘদিন সেখানে পূজিত হওয়ার পর রাম এক ভক্তকে স্বপ্নাদেশে জানালেন, বিগ্রহগুলি যেন তিরুবেঙ্গদমে (তিরুমালার তৎকালীন নাম) নিয়ে যাওয়া হয়। কারণ, বৈগৈ শহরে অশান্তি দেখা দিয়েছে। বিগ্রহগুলি তিরুবেঙ্গদমের পাদদেশে নিয়ে এনে রামানুজ ও তিরুমালাই নাম্বিকে দেখানো হয়। তারা সেই সময় রামায়ণ অধ্যয়ন করছিলেন। কাকতালীয়ভাবে ঠিক সেই সময় তারা বিভীষণের রামের আশ্রয় গ্রহণের অধ্যায়টি পড়ছিলেন।
এই কাকতালীয় ঘটনা দেখে তারা আশ্চর্য হয়ে যান এবং সীতার একটি বিগ্রহ নির্মাণের সিদ্ধান্ত নেন। রাম ও সীতার দিব্য বিবাহ অনুষ্ঠানের পর বিগ্রহগুলি তিরুমালা মন্দিরের নবগঠিত ‘রামর মেডাই’তে (রামের বেদী) প্রতিষ্ঠা করা হয়।
রাম বিগ্রহ
তিরুমালা বেঙ্কটেশ্বর মন্দিরের রাম বিগ্রহটির নাম ‘শ্রীরঘুনাথ’। এই বিগ্রহে রামকে ‘স্তনক’ (দণ্ডায়মান) ভঙ্গিতে দেখা যায়। তিনি মধ্যম তল ও ত্রিভঙ্গ ভঙ্গিমায় দাঁড়িয়ে আছেন। বিগ্রহের বাঁ হাতটি ধনুক ধরার জন্য উত্তোলিত ভঙ্গিতে এবং ডান হাতটি নিচে তীর ধরে আছে। মুখটি ডান দিকে সামান্য বাঁকানো। মাথায় মুকুটটিও মুখের সঙ্গে সাযুজ্য রেখে বাঁকানো। পা-দুটি পদ্মের আকারবিশিষ্ট বেদীতে স্থাপিত। বাঁ পা-টি সামনের দিকে প্রসারিত।
বিগ্রহটির বাঁ হাতে ধনুক এবং ডান হাতে অর্ধচন্দ্র ও তীর দেখা যায়। ধনুকটির প্রান্তভাগ বাঁকানো ও উপরের দিকে পাঁচটি ঘণ্টা-যুক্ত।
সীতা বিগ্রহ
সীতার বিগ্রহটি সর্বদা রাম বিগ্রহের বাম পাশে দেখা যায়। এই বিগ্রহটিও পদ্মের আকারবিশিষ্ট বেদীর উপর স্থাপিত। বিগ্রহের ডান হাতটি পাশে লম্বিত এবং বাঁ হাতে একটি পদ্ম ধরা আছে। সীতা বিগ্রহে কোনো মুকুট নেই।
লক্ষ্মণ বিগ্রহ
লক্ষ্মণের বিগ্রহটি সর্বদা রাম বিগ্রহের ডান পাশে দেখা যায়। এই বিগ্রহটি আকারে ছোটো, কিন্তু দেখতে অবিকল রাম বিগ্রহের মতো। বিগ্রহের ভঙ্গিমা (মধ্যম তাল ও ত্রিভঙ্গ ভঙ্গিমা) রাম বিগ্রহের অনুরূপ হলেও, দুই বিগ্রহের মধ্যে কয়েকটি পার্থক্য আছে। লক্ষ্মণ বিগ্রহের মাথা সোজা, বাঁকানো নয়। পা দুটি পরস্পরের নিকটবর্তী এবং সম্পূর্ণই বেদীর উপর স্থাপিত। এই বিগ্রহের মস্তক সামনের দিকে সামান্য ঝোঁকানো। যা রামের প্রতি লক্ষ্মণের শ্রদ্ধা নিবেদনের লক্ষণ।
হনুমান বিগ্রহ
হনুমানের বিগ্রহটি সাধারণত রাম বিগ্রহের ডান দিকে পাশ ফিরিয়ে রাখা থাকে। বিগ্রহটি একটি বেদীর উপর দণ্ডায়মান। এটির চোখ বড়ো বড়ো। যা রামের প্রতি হনুমানের সদা-সেবাপরায়ণতার থাকার প্রতীক। সেই সঙ্গে বিগ্রহের ডান হাতটির কনুই ভঙ্গিল অবস্থায় রেখে তালু মুখে চাপা দেওয়া থাকে। এটি রামের প্রতি হনুমানের শ্রদ্ধানিবেদনের প্রতীক। বিগ্রহের বাঁ হাতটি ‘কাত্যাবলম্বিত’ ভঙ্গিতে (বাঁ তালু মুঠো অবস্থায় এমনভাবে কোমরে ঠেকানো যেন দর্শক তালুটি দেখতে পান) আছে।
ইতিহাস
রাম বিগ্রহ কবে প্রতিষ্ঠিত হয়েছিল, তার সঠিক তারিখ জানা না গেলেও শিলালিপিতে বিগ্রহের প্রাচীনতম যে উল্লেখ পাওয়া যায় সেটি ১৪৭৬ খ্রিষ্টাব্দের। যদিও সাধারণভাবে মনে করা হয় ১২৪৫ সালে নির্মিত ‘রামর মেডাই’তে (রাম কক্ষ) বিগ্রহটি প্রতিষ্ঠিত হয়। বিগ্রহের নামানুসারেই এই কক্ষের নামকরণ করা হয়েছিল।
অপর একটি মত অনুসারে, বিগ্রহটি প্রতিষ্ঠা করেন রামানুজ।
সেবা
তিরুমালা রাম বিগ্রহটি মন্দিরের দৈনিক পূজায় কেন্দ্রীয় গুরুত্ব পায় না। এমনকি এই বিগ্রহে নৈবেদ্য নিবেদনের আগে তা প্রধান বিগ্রহে নিবেদন করা হয়। মন্দিরের কৃষ্ণ বিগ্রহের ক্ষেত্রেও একই প্রথা অনুসরণ করা হয়। বাৎসরিক কোইল অলবর তিরুমাঞ্জনম (মন্দির পরিষ্কার করার অনুষ্ঠান) অনুষ্ঠানের সময় এই বিগ্রহগুলিকে গর্ভগৃহের বাইরে আনা হয়। পরে পরিষ্কারের কাজ শেষ হলে এগুলিকে যথাস্থানে ফিরিয়ে এনে পবিত্র মশলা দ্বারা পুনঃপ্রতিষ্ঠিত করা হয়।
যে সকল অনুষ্ঠানে রাম বিগ্রহকে গর্ভগৃহের বাইরে এনে পৃথকভাবে পূজা করা হয় সেগুলি হল:
সর্বভূক প্রাণী
thumb|300px|বেশিরভাগ ভালুকই স্বভাবে সর্বভূক
যেসব প্রাণী একই সাথে প্রাণীজ ও উদ্ভিজ্জ খাদ্য খেয়ে জীবনধারন করতে পারে, তাদের সর্বভুক প্রাণী বলে। এসব প্রাণী সব ধরনের খাদ্য খেয়ে অভ্যস্ত। এরা এমনকি খাদ্য হিসেবে ছত্রাক, শৈবাল, মস ইত্যাদিও গ্রহণ করতে পারে। প্রজাতিভেদে সর্বভূক প্রাণীদের বিচিত্র রকমের খাদ্য গ্রহণ করার ক্ষমতা একেক মাত্রার।
খাদ্যের প্রকৃতির ওপর ভিত্তি করে প্রাণীজগৎকে আরও দু'টি শ্রেণীতে বিভক্ত করা হয়েছে: মাংসাশী, অর্থাৎ যারা মাংস খেয়ে জীবনধারন করে এবং তৃণভোজী (বা শাকাশী), অর্থাৎ যারা উদ্ভিদজাত খাবার খেয়ে জীবনধারন করে। সর্বভুক প্রাণীরা প্রাণিজ আমিষ আর শাকসবজি বা লতাপাতা দুইই খেয়ে অভ্যস্ত। বিশেষজ্ঞ মতবাদ অনুযায়ী মাংসাশী থেকে কোন প্রজাতি সরাসরি তৃণভোজীতে বিবর্তিত হতে পারে না। আবার একইভাবে উল্টোটা ঘটাও অসম্ভব। বিবর্তনের ধারা অনুযায়ী কোন মাংসাশী প্রজাতিকে তৃণভোজী বা তৃণভোজী প্রজাতিকে মাংসাশীতে বিবর্তিত হতে হলে অবশ্যই মাধ্যমিক একটি পথ হয়ে আসতে হবে। এ প্রকল্পটি সর্বভূক প্রাণীদের উদ্ভব সম্পর্কে ধারণা দেয়।
স্তন্যপায়ী প্রাণীদের মধ্যে অনেকগুলোই সর্বভূক প্রাণী। মানুষ, শিম্পাঞ্জি, গরিলা, শূকর, ভালুক, কাঠবিড়ালী , নেংটি ইঁদুর , ধাড়ি ইঁদুর ইত্যাদি। বহু প্রজাতির পাখিও সর্বভূক; যেমন- পাতিকাক, ভাতশালিক, গোবরে শালিক, হাড়গিলা, মুরগি, তেলাপোকা ইত্যাদি।
বড় খান মসজিদ
বড় খান মসজিদ ক্রিমিয়ার বাখছিসারায় অবস্থিত একটি মাসজিদ এবং এটি এককালে বাখছিসারা প্রাসাদের অংশ ছিল। এটি ক্রিমিয়ার বৃহত্তম মসজিদগুলির একটি এবং এটি প্রাসাদের প্রথম বিল্ডিং। মসজিদটি ১৫৩২ সালে সাহেব আই গিরি দ্বারা নির্মিত হয়েছিল।
ইতিহাস
১৭৩৬ সালে মসজিদটি আগুনে ক্ষতিগ্রস্ত হয়েছিল এবং পরে খান সালামত গিরির রাজত্বকালে এটি পুনরুদ্ধার করা হয়েছিল।
তিনমাইল হাট রেলওয়ে স্টেশন
তিন মাইল হাট রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর দিনাজপুর জেলার জিয়াখোরির সোনাপুর হাট-এ অবস্থিত।
পূর্ব আর্মেনিয়া
পূর্ব আর্মেনিয়া (আর্মেনীয়: Արևելյան Հայաստան আরেভেলিয়ান হায়াস্তান) হলো আর্মেনীয় উঁচুভূমির পূর্বাঞ্চলীয় অংশ, যা আর্মেনীয় জাতির ঐতিহ্যবাহী আবাসভূমি। ৪র্থ ও ২০শ শতাব্দীর মধ্যে আর্মেনিয়া বেশ কয়েকবার বিভক্ত হয়েছিল, এবং পূর্ব ও পশ্চিম আর্মেনিয়া শব্দদ্বয় বিদেশি দখল বা নিয়ন্ত্রণের অধীনে তার নিজ নিজ অংশগুলোকে বোঝাতে ব্যবহৃত হতো, যদিও উভয়ের মধ্যে কোনো সংজ্ঞায়িত রেখা ছিল না। শব্দটি যেসব ঐতিহাসিক অঞ্চলকে বোঝাতে করার জন্য ব্যবহৃত হয়:
জন বাগুলে
'''জন আর. বাগুলে''' (জন্ম ৩০ জুন ১৯৪০) হলেন একজন অস্ট্রেলীয় প্রাক্তন দীর্ঘ লম্ফবিদ যিনি ১৯৬০ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ১৯৬২ সালে ব্রিটিশ সাম্রাজ্য এবং কমনওয়েলথ গেমসে ত্রৈধ লম্ফে রৌপ্য পদক জিতেছিলেন।
টনি ওপাথা
অ্যান্থনি রাল্ফ ম্যারিনন ওপাথা (ටෝනි ඕපාත; জন্ম: ৫ আগস্ট, ১৯৪৭ - মৃত্যু: ১১ সেপ্টেম্বর, ২০২০) কলম্বোয় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন।  শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৯ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিলন দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন টনি ওপাথা।
আন্তর্জাতিক ক্রিকেট
১৯৬৯-৭০ মৌসুম থেকে ১৯৮২-৮৩ মৌসুম পর্যন্ত টনি ওপাথা’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পাঁচটিমাত্র একদিনের আন্তর্জাতিকে (ওডিআই) অংশগ্রহণের সুযোগ পেয়েছিলেন তিনি। ঐ সময়ে শ্রীলঙ্কা দল আইসিসির স্থায়ী সদস্যের মর্যাদা না পাওয়ায় টেস্ট ক্রিকেটে অংশগ্রহণ করতে পারেননি।
ইংল্যান্ডে অনুষ্ঠিত ১৯৭৫ ও ১৯৭৯ সালের ক্রিকেট বিশ্বকাপ প্রতিযোগিতায় শ্রীলঙ্কার সদস্যরূপে খেলেন। এ পর্যায়ে পাঁচটি ওডিআইয়ে অংশগ্রহণ করেছিলেন তিনি।
অবসর
১৯৮২-৮৩ মৌসুমে দক্ষিণ আফ্রিকায় বিদ্রোহী অরোসা শ্রীলঙ্কা দলের খেলোয়াড় ও ব্যবস্থাপকের দ্বৈত ভূমিকায় অবতীর্ণ হয়েছিলেন তিনি। তৎকালীন নিষিদ্ধঘোষিত দক্ষিণ আফ্রিকা গমনের ফলে দলের অন্যান্য সদস্যসহ আন্তর্জাতিক ক্রিকেটে অংশগ্রহণের উপর আজীবন নিষেধাজ্ঞার কবলে পড়েন তিনি।
সেপ্টেম্বর, ২০১৮ সালে আন্তর্জাতিক ক্রিকেটে কাউন্সিলের (আইসিসি) পূর্ণাঙ্গ সদস্যের মর্যাদা লাভের পূর্বে শ্রীলঙ্কার ৪৯জন সাবেক ক্রিকেটারের অন্যতম হিসেবে শ্রীলঙ্কা ক্রিকেট কর্তৃক সমাদৃত হন।
কনকলাল বরুয়া
কনকলাল বরুয়া (১৮৭২-১৯৪০) আসামের অন্যতম প্রধান লেখক, প্রাবন্ধিক, ইতিহাসবিদ ও রাজনীতিবিদ, যিনি মূলত ইংরেজি ভাষায় লিখতেন। তিনি অসমীয়া সাহিত্যের রোমান্টিক যুগ বা জোনাকী যুগের অন্যতম সাহিত্যিক। তিনি ১৯২৪ সালে ডিব্রুগড় জেলায় অনুষ্ঠিত অসম সাহিত্য সভার সভাপতি নির্বাচিত হন। ১৯২৯ সালে তিনি আসাম বিধানসভার সদস্য মনোনীত হন। এছাড়াও তিনি ভাইসরয়ের নির্বাহী কাউন্সিল সদস্য হিসেবেও কাজ করেছেন। তিনি কামরূপ অনুসন্ধান সমিতির প্রতিষ্ঠাতা সভাপতি ছিলেন। ব্রিটিশ সরকার তাঁকে "রায়বাহাদুর" খেতাবে ভূষিত করে।
উল্লেখযোগ্য কর্ম
কনকলাল বরুয়ার উল্লেখযোগ্য গ্রন্থের মধ্যে রয়েছে: স্টাডিজ ইন দ্য আর্লি হিস্টোরি অব আসাম, অ্যান আর্লি হিস্টোরি অব কামরূপ ফ্রম দ্য আর্লিয়েস্ট টাইম টু দ্য সিক্সটিন্থ সেঞ্চুরি ও ম্যানুয়াল অব কো-অপারেটিভ সোসাইটিজ ইন আসাম। এছাড়াও তিনি কয়েক মাস জোনাকী পত্রিকার সম্পাদক হিসেবেও কাজ করেন।
ভিওয়ানি–মহেন্দ্রগড় লোকসভা কেন্দ্র
ভিওয়ানি–মহেন্দ্রগড় কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
হরিয়ানার সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ভিওয়ানি–মহেন্দ্রগড় আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ইতিহাস
ভিওয়ানি–মহেন্দ্রগড় লোকসভা কেন্দ্রে ২০০৯ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা ড রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বর্তমান ও প্রাক্তন বিজয়ী সাংসদদের তালিকা:
ভিওয়ানি–মহেন্দ্রগড় কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য ধরমবীর এবং তিনি গত দুবারের সাংসদ।
আমুয়া ইউনিয়ন
আমুয়া বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।
আয়তন
আমুয়া ইউনিয়নের আয়তন ৬,১৯৪ একর।
প্রশাসনিক কাঠামো
আমুয়া ইউনিয়ন কাঁঠালিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আমুয়া ইউনিয়নের মোট জনসংখ্যা ২৪,০৫৩ জন। এর মধ্যে পুরুষ ১১,৭৩৬ জন এবং মহিলা ১২,৩১৭ জন। মোট পরিবার ৬,৩৩৩টি।
শিক্ষা
২০১১ সালের আদমশুমারি অনুযায়ী আমুয়া ইউনিয়নের সাক্ষরতার হার ৫৮.৪%।
সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার
সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতাকে এই পুরস্কার প্রদান করা হয়। ২০১৫ সালের ৬৭তম প্রাইমটাইম এমি পুরস্কার আয়োজনের পূর্বে এটি মিনি ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার।
লরন্স অলিভিয়ে এই বিভাগে সর্বাধিক চারবার পুরস্কৃত হন। অন্যদিকে হ্যাল হলব্রুক সর্বাধিক সাতবার মনোনয়ন লাভ করেন। সাম্প্রতিক বিজয়ী ইউয়ান ম্যাকগ্রেগর হ্যালস্টন মিনি ধারাবাহিকে অভিনয় করে এই পুরস্কার লাভ করেন।
এয়ার ফোর্স এমি
এয়ার ফোর্স এমি নেভাডার একজন বৈধ যৌনকর্মী, পর্ণোগ্রাফিক অভিনেত্রী, এবং প্রাপ্তবয়স্কদের মডেল, ধারণা করা হয় তিনি সর্বকালের সবচেয়ে বেশি আয় করেন নেভাডার বৈধ পতিতালয় ব্যবসাতে এবং তারকা নামে পরিচিত এইচবিও টেলিভিশন প্রামাণ্যচিত্র কাথহাউজ: দ্যা সিরিজ-এ. এমএসএনবিসি তাকে যৌনতা বিশ্বের একজন জীবন্ত কিংবদন্তি নাম দিয়েছে। "
প্রাথমিক জীবন
তিনি জন্ম নেন ওহিহো শহরের ক্লেভেল্যান্ড শহরতলীতে এবং বেসরকারী সংকীর্ণ বিদ্যালয়ে তার ৪ ভাই ও বোনের সাথে ভর্তি হন। তিনি দড়িবাজিবিদ্যা, ট্যাপ ড্যান্সিং, শারীরিক কসরত বিদ্যা, ব্যাটন, ব্যালেট , চিয়ার লিডার, জ্যাজ সঙ্গীত ও টোস্টমাস্টার বিভাগে নিজের নাম দেন। তিনি একটি ভলেন্টিয়ার ও কুটির শিল্প অনুষ্ঠানেও স্বেচ্ছা সেবক হিসেবে দায়িত্ব পালন করেন।তিনি অশ্বারোহণ বিদ্যায় শ্রেষ্ঠত্ব লাভ করেন ও ওহাইও স্টেট পনি হান্টার চ্যাম্পিয়ান হন ও আরো অনেক পুরস্কার জিতে নেন।
সামরিক জীবন
১৯৮৫ সালে তিনি আমেরিকার বিমান বাহিনীতে যোগ দেন এবং সার্বক্ষনিক কর্মঠ দায়িত্ব পালন করে সন্মানসূচক চাকরি চ্যুতি লাভ করেন। তিনি ছিলেন প্রথম নারী যিনি প্যাসিফিক এয়ার ফোর্সেস রিজিওন্যাল ট্রেনিং সেন্টারের জন্য এয়ার বেইজ গ্রাউন্ড ডিফেন্স ইন্সট্রাক্টর হিসেবে দায়িত্ব পালন করেন। তিনি প্রতিবন্ধিকতা সম্পর্কীত একটি কাজের পরে তিনি সন্ত্রাসবাদ বিরোধী বিষেসজ্ঞ হিসেবে কাজ করেন।তিনি আইন প্রয়োগ ও নিরাপত্তার দায়িত্বও পালন করেন।তিনি কূটনৈতিক নিরাপত্তার দায়িত্ব, নৌ গোয়েন্দা বিভাগে, সামরিক বিশেষ বিভাগে ও খোঁজ ও মেরামত দলের দায়িত্বও পালন করেন । তিনি ২টি এয়ারম্যান অব দ্যা ইয়ার, উইম্যান অব দ্যা ইয়ার ও এস.পি এব দ্যা ইয়ার পুরস্কার লাভ করেন।ফার্নান্দো ও ইমেলেদা মার্কোসকে সরকার পতনের পর ফিলিপাইনের বাইরে যেতে সাহায্যকারী দলে তিবি ছিলেন। ১৯৯০ সালে সন্মানসূচক অবসর পান নেল্লিস আএফবিতে লাস ভেগাসে।
কর্মজীবন
আমেরিকান বিমান বাহিনী থেকে সন্মানসূচক অবসর গ্রহণের তিন মাস আগে তিনি ১৯৯০ সালে নেভাডার চিকেন রাঞ্চ নামের গণিকালয়ে আবেদন করেন এবং তারপর থেকেই নেভাদার সবচেয়ে উল্লেখযোগ্য ও বিখ্যাত গণিকালয়ে তিনি বৈধ ও লাইসেন্স প্রাপ্ত যৌনকর্মী হিসেবে কাজ শুরু করেন। বৈধ নেভাদা যৌনকর্মী হিসেবে তিনি গণিকালয় থেকে বাসায় চলে আসলে তার আয় অর্ধেকে নেমে আসে। পূর্বে তিনি মাসে ১০০০০ থেকে ৫০০০০ ডলার মাসে আয় করতেন। তিনি তার সামরিক জীবনের কথা স্মরণ করে সামরিক বাহিনীর সৈনিকদের জন্য বিশেষ ছাড়ের ব্যবস্থা করেন।
২০০০ সালে এমির তার যৌনকর্মী জীবন সবার নজরে আসে যখন তিনি পর্ণোগ্রাফিক ম্যাগাজিনে হাজির হন, রেডিও ও টেলিভিশনে অংশগ্রহণ করন। স্ট্রিপ এল ভি ম্যাগাজিনে তিনি যৌনতা ও সম্পর্ক নিয়ে কলাম লিখতেন। ২০০৪ সালে তিনি বিবিসির দ্যা ব্রথেল প্রোগ্রামে ২০০৪ সালে হাজির হন ও ২০০৫ সালের প্রামাণ্যচিত্র পর্ণোস্টার পেটসে অংশ নেন।. তিনি বর্তমানে লাস ভেগাস নেভাদার কাছে শেরি’স রিসোর্ট এ্যান্ড স্পা নামের লাইসেন্সপ্রাপ্ত গণিকালয়ে কাজ করেন।
২০০৪-এর ভারত মহাসাগরে ভূমিকম্প ও সুনামি
২০০৪ ভারত মহাসাগরে ভূমিকম্প ইন্দোনেশিয়ার সুমাত্রা উপকূলে ০০:৫৮:৫৩ ইউটিসি, ২৬ ডিসেম্বর ঘটে। ভূমিকম্পটি উপকেন্দ্রের সাথে ঘটে।এর প্রভাব পরিমাপ করা হয় ৯.১ থেকে ৯.৩ এর মাত্রায় যা IX এর সর্বোচ্চ মার্কেলি তীব্রতা ছিল।ভারতীয় প্লেট বার্মা প্লেট দ্বারা যখন বিভাজিত হয় তখন ভারতীয় মহাসাগরের সীমান্ত বর্তি বহির্দেশের সমভূমির মধ্য দিয়ে বিধ্বস্ত সুনামির একটি ধারাবাহিকতা সৃষ্টি করে যার ফলে সমুদ্রতলে মেগাথ্রাস্ট ভূমিকম্প ঘটে। এর ফলে ১৪টি দেশের ২,৩০,০০০ থেকে ২,৮০,০০০ জন মানুষ মারা যায় এবং উপকূলিয় অঞ্চল  ঢেউয়ে প্লাবীত হয়। এটি লিপিবদ্ধ করা  ইতিহাসে সবচেয়ে মারাত্মক প্রাকৃতিক বিপর্যয়ের মধ্যে একটি। ইন্দোনেশিয়াকে কঠিনভাবে ক্ষতিগ্রস্ত দেশ হিসেবে চিহ্নত করা হয়,এর পর শ্রীলঙ্কা, ভারত ও থাইল্যান্ড কে পর্যায় ক্রমে ধরা হয়।
এটি সিজমোগ্রাফে ধারণকৃত তৃতীয় বৃহত্তম ভূমিকম্প। ভূমিকম্পটি ৮.৩ থেকে ১০  মিনিট স্থায়ি ছিল যা সবচেয়ে দীর্ঘতম সময়ের ভূমিকম্প। এটি সমগ্র গ্রহটি কে  পর্যন্ত স্পন্দিত করে এবং আলাস্কার পাশাপাশি অন্যান্য ভূমিকম্পের স্থান সক্রিয় করে তুলে।  এর উপকেন্দ্রটি সিমেওলুই এবং মূল ভূখণ্ড ইন্দোনেশিয়ার মধ্যবর্তিতে ছিল।
ভূমিকম্প বৈশিষ্ট্য
সমুদ্রগর্ভের ৩০ কিলোমিটার নীচে ছিল ভূমিকম্পের কেন্দ্রবিন্দু৷ নয় দশমিক এক থেকে নয় দশমিক তিন শক্তির জোরালো ভূকম্পন৷ শুধু তাই নয়, ভূকম্পন চলে প্রায় আট-দশ মিনিট ধরে, যা কিনা একটা রেকর্ড৷ সারা ভূগোলক নাকি এক সেন্টিমিটার কেঁপে যায়৷ বিজ্ঞানীরা এই ভূমিকম্পের নাম দিয়েছেন সুমাত্রা-আন্দামান ভূমিকম্প।
ভূমিকম্প থেকে সৃষ্ট সুনামি বিশ্বের ১৪টি দেশে প্রায় দু'লাখ ত্রিশ হাজার মানুষের মৃত্যু ঘটায়৷ সুনামির জলোচ্ছ্বাস কোথাও কোথাও ৩০ মিটার অবধি উঁচু হয়ে বেলাভূমিতে আছড়ে পড়ে, বাড়িঘর ধ্বংস করে মানুষজনকে ভাসিয়ে নিয়ে যায়৷
ভূমিকম্পের পর সুনামি আসতে বেশ কয়েক ঘণ্টা সময় লাগলেও, সমুদ্রতটের অধিকাংশ মানুষই সমূহ এবং আসন্ন বিপদটি উপলব্ধি করতে পারেননি, কেননা তখন ভারত মহাসাগরে কোনো ধরনের সুনামি সতর্কতা প্রণালী ছিল না৷ ২০০৪ সালের সুনামির পর সেই সতর্কতা প্রণালী স্থাপন করা হয়; ২০০৬ সাল থেকে এই প্রণালী সক্রিয় এবং ভারত মহাসাগরে ২০১২ সালের ভূমিকম্পগুলির পর এই সতর্কতা প্রণালী তার কার্যকরিতাও প্রমাণ করেছে৷
সুনামিতে প্রাণ হারান দু'লাখ ত্রিশ হাজার মানুষ, তাদের মধ্যে এক লাখ সত্তর হাজারের বেশি ইন্দোনেশিয়ায়৷ প্রাণহানির হিসেবে এর পরে আসছে শ্রীলঙ্কা, ভারত – প্রধানত তামিল নাড়ু – থাইল্যান্ড, মালদ্বীপ এবং সোমালিয়া৷ এমনকি দক্ষিণ আফ্রিকাতেও আটজন মানুষ সমুদ্রে বাড় এসে প্রাণ হারিয়েছেন৷ সব মিলিয়ে নিহতদের এক-তৃতীয়াংশ ছিল শিশু, এছাড়া বিশেষ বিশেষ অঞ্চলে পুরুষদের চেয়ে তিনগুণ বেশি মহিলার প্রাণ হারানোর খবর দিয়েছে অক্সফ্যাম৷
খসরু বে সুলতান
থাম্ব|খসরু বে সুলতান
কারাবাখ উত্তেজনা
সুলতানভ, কারাবাখের আর্মেনিয়ানদের কাছে ব্যাপকভাবে ঘৃণ্য ব্যক্তিত্ব ছিলেন। তিনি আর্মেনিয়দের সম্পূর্ণরূপে আজারবাইজানি শাসনের বশ্যতা স্বীকার করতে বাধ্য করার হুমকি দেওয়ার দোষে দুষ্ট। উত্তেজনা চরম পর্যায়ে পৌঁছেছিল ৩ জুন, যখন সুলতানভ তার সৈন্যদের শুশায় আর্মেনিয়ান কোয়ার্টার ঘেরাও করার নির্দেশ দেন এবং দাবি উত্থাপন করেন যে, কারাবাখ কাউন্সিলের সদস্যরা এবং আর্মেনিয়ান মিলিশিয়ানরা সেখানে আত্মসমর্পণ করতে পারে। আর্মেনিয়ান ব্যারিকেড এবং ব্রিটিশ সামরিক মিশন আগুনের মুখে পড়লেও সুলতানভের সৈন্যরা প্রতিরক্ষকদের সরিয়ে দিতে পারেনি। যদিও কারাবাখ কাউন্সিল ৪ জুন প্রত্যাবর্তন করেছিল, পরের দিন সুলতানভ তার ভাই সুলতানের নির্দেশে অশ্বারোহী বাহিনীকে খাইবালিকেন্ড, ক্রকেজান, পাহলিউল, জামিলুর নিকটবর্তী আর্মেনিয়ান গ্রামগুলিতে আক্রমণ করার জন্য আহ্বান জানান, যার ফলে কমপক্ষে ছয়শত আর্মেনীয় নিহত হয় এবং সেখানে বসতি স্থাপন করা হয়। ধ্বংসাবশেষ আর্মেনিয়ান এবং আমেরিকান ত্রাণ কর্মকর্তাদের প্রতিবাদের মধ্যে, সুলতানভকে বাকুতে ফেরত পাঠানো হয়েছিল। এর জন্য দায়ী কারণগুলি দেওয়া হয়েছে: আজারবাইজানীয় সরকার জোর দিয়েছিল যে তারা তাকে পরামর্শের জন্য ফিরিয়ে দিয়েছে; টিফ্লিসে ব্রিটিশ কমান্ড ঘোষণা করেছে যে তাকে তার পদ থেকে বঞ্চিত করা হয়েছে এবং তার বিরুদ্ধে অভিযোগ রয়েছে; যখন আমেরিকান রিপোর্টে বলা হয়েছে যে তাকে গ্রেফতার করা হয়েছে এবং কারারুদ্ধ করা হয়েছে।
সোভিয়েতকরণ-পরবর্তী
১৯২০ সালে, এপ্রিলের শেষের দিকে, ১১'শ তম রেড আর্মি অনায়াসে আজারবাইজানে প্রবেশ করে এবং এটিকে সোভিয়েত প্রজাতন্ত্র ঘোষণা করে। এটি শোনার পর, সুলতানভ মুসাভাত পার্টির প্রতি তার আনুগত্য ত্যাগ করেন, নিজেকে "কারাবাখ বিপ্লবী কমিটির" চেয়ারম্যান ঘোষণা করেন এবং বাকুতে আজারবাইজানীয় রেভকম নেতা নরিমান নরিমানভকে অভিনন্দন জানান। তিনি দাবি করেন যে, "বিপ্লবী কারাবাখ" এখন সোভিয়েত ব্যবস্থা প্রতিষ্ঠার জন্য অধৈর্যভাবে অপেক্ষা করছিলো এবং সোভিয়েত আজারবাইজানের সাথে একত্রিত হতে চায়। নরিমানভ অবশ্য সুলতানভের ঘোষণায় আশ্বস্ত হননি। এবং ১৪ মে তিনি দাদাশ বুনিয়াদজাদেকে কারাবাখের এক্সট্রা-অর্ডিনারী কমিসার হিসেবে নিযুক্ত করেন এবং তাকে সুলতানভের স্ব-শৈলী রেভকমকে তরলীকরণের নির্দেশ দেন।
পরবর্তী বছরগুলিতে
বলশেভিকদের নিপীড়নের পরে, সুলতানভ ১৯২৩ সালে তুরস্কে পালিয়ে যেতে সক্ষম হন এবং তারপর থেকে ইরান, ফ্রান্স এবং জার্মানিতে বসবাস করেন। জার্মানিতে তিনি একটি মেডিকেল বিশ্ববিদ্যালয়ের অধ্যাপক ছিলেন। ১৯৪১-১৯৪৫ সালে, দ্বিতীয় বিশ্বযুদ্ধের সময়, তিনি আজারবাইজানের যুদ্ধবন্দীদেরকে আজারবাইজানে ফিরিয়ে আনতে গুরুত্বপূর্ণ ভূমিকা পালন করেছিলেন। দীর্ঘদিন ইউরোপে থাকার পর, সুলতানভ ১৯৩৬ সালে তুরস্কে ফিরে যান এবং ১৯৪৩ সালে ইস্তাম্বুলে মারা যান।
২০১৭ দক্ষিণ আফ্রিকা ক্রিকেট দলের ইংল্যান্ড সফর
দক্ষিণ আফ্রিকা ক্রিকেট দল তিনটি একদিনের আন্তর্জাতিক, তিনটি টুয়েন্টি২০ আন্তর্জাতিক এবং চারটি টেস্ট ক্রিকেট খেলার জন্য ইংল্যান্ড সফর করে, যা মে থেকে আগস্ট ২০১৭-এ অনুষ্ঠিত হয়। ইংল্যান্ডে জুনের দিকে অনুষ্ঠিত হওয়া একদিনের খেলা গুলো হবে ২০১৭ আইসিসি চ্যাম্পিয়ন্স ট্রফির প্রস্তুতিমূলক খেলা।
সাইফুল ইসলাম (চিত্রসম্পাদক)
সাইফুল ইসলাম হলেন একজন বাংলাদেশী চিত্রসম্পাদক। তিনি ১৯৯২ সালের ত্রাস এবং ২০০৬ সালের ঘানি চলচ্চিত্রের জন্য  বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক হিসেবে পুরস্কার লাভ করেন।
নির্বাচিত চলচ্চিত্রসমূহ
• জন্ম থেকে জ্বলছি (সহকারী সম্পাদক) - ১৯৮১
• ববি - ১৯৯০
• দাঙ্গা - ১৯৯১
• ত্রাস - ১৯৯২
• ভয়ঙ্কর সাত দিন - ১৯৯৩
• দেশপ্রেমিক - ১৯৯৪
• লাভ স্টোরি: প্রেমের গল্প - ১৯৯৫
• শুধু তুমি - ১৯৯৭
• ঘানি - ২০০৬
হাসিনা মান্নান
হাসিনা মান্নান (জন্ম: ১৫ অক্টোবর ১৯৪৭) বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
হাসিনা মান্নান ১৫ অক্টোবর ১৯৪৭ সালে চট্টগ্রাম জেলায় জন্মগ্রহণ করেন।
রাজনৈতিক জীবন
হাসিনা মান্নান চট্টগ্রাম দক্ষিণ জেলা মহিলা আওয়ামীলীগের সাবেক সভাপতি। তিনি নবম জাতীয় সংসদ সদস্যদের মহিলা আসন ৪৮ থেকে মনোনীত সংসদ সদস্য ছিলেন।
রাজার মহাসড়ক
রাজার মহাসড়ক বা কিংস হাইওয়ে ছিলো প্রাচীন মধ্যপ্রাচ্যের একটি খুব গুরুত্বপূর্ণ বাণিজ্যপথ যা আফ্রিকাকে মেসোপটেমিয়ার সাথে সংযুক্ত করেছিলো। এটি মিশর থেকে সিনাই উপদ্বীপের ভেতর দিয়ে আকাবা হয়ে তারপর ট্রান্সজর্ডান এর দিকে উত্তরদিকে ঘুরে গিয়ে দামেস্ক এবং ফোরাত নদীর দিকে চলে যেতো সপ্তম শতাব্দীর উর্বর চন্দ্রকলার মুসলিম অভিযান থেকে ষষ্ঠদশ শতাব্দী পর্যন্ত এই সড়কটি তীর্থযাত্রার উদ্দেশ্যে সিরিয়া, ইরাক এবং আরো দূরের হাজিরা পবিত্র মক্কা শহরে পৌঁছানোর জন্য ব্যবহার করতো।
আধুনিক জর্ডানে, হাইওয়ে ৩৫ এবং হাইওয়ে ১৫ এই পথ অনুসরণ করে, উত্তরের ইরবিদকে দক্ষিণের আকাবার সাথে সংযুক্ত করে। মহাসড়ক ধরে ভ্রমণের সময় এর দক্ষিণ প্রান্তে অনেক গভীর উপত্যকা দেখতে পাওয়া যায়, উপত্যকাগুলোর ফলে এই সড়কটি কম গতির আঁকা-বাঁকা রাস্তা যা ভ্রমণকে মনোরম করে তুলে।
সড়কপথ
এই মহাসড়কের পথ শুরু হতো মিশরের হেলিওপোলিস থেকে এবং পূর্ব দিকে মিতলা গিরিপথ, মিশরীয় নেখল দূর্গ এবং সিনাই মরুভূমির থেমেদ হয়ে ক্লিসমায় (আধুনিক সুয়েজ) গিয়ে তারপর ইলাত ও আকাবায় পৌঁছাতো। আকাবা থেকে মহাসড়কটি উত্তরে আরাভের ভেতর দিকে, পেট্রা ও মা'আনের পাশ দিয়ে উধরুহ, শেলা এবং শাউবাক অতিক্রম করতো। তারপর এটি কেরাক ও মোয়াবের ভেতর দিকে মাদাবা, রাব্বাহ অম্মোন/ফিলাডেলফিয়া (বর্তমানে আম্মান), জেরাশ, বুশরা, দামেস্ক এবং তাদমুর অতিক্রম করে উচ্চ ফোরাতের রেসাফায় থামতো।
লৌহ যুগ
বিভিন্ন প্রাচীন রাজ্য, যেমন ইদোম, মোয়াব, অম্মোন, এবং অনেক আরামীয় অঞ্চল বাণিজ্যের জন্য অধিকাংশ ক্ষেত্রে কিংস হাইওয়ের উপর নির্ভরশীল ছিলো।
শাস্ত্রীয় প্রাচীনকাল
নাবাতীয়রা এই সড়ক বিলাস দ্রব্য বাণিজ্য করার জন্য ব্যবহার করতো যেমন লোবান ও দক্ষিণ আরবের মশলা ইত্যাদি। খ্রিস্টপূর্ব প্রথম শতাব্দীতে হাসমোনীয় আলেকজান্ডার জেনিয়াস ও ইটুরিয়ার মধ্যকার যুদ্ধের কারণ সম্ভবত এই মহাসড়কটি ছিলো।
বাইজেন্টাইন আমল
বাইজেন্টাইন আমলে, এই সড়কটি খ্রিস্টানদের তীর্থযাত্রার জন্য ছিলো গুরুত্বপূর্ণ পথ যেহেতু এটি বাইবেল অনুযায়ী মোশির কবরস্থান নবো পর্বতের কাছ দিয়ে অতিক্রম করত। এর সাথে আরেকটি সড়ক জেরুসালেমের সাথে সংযুক্ত ছিলো যা লিভিয়াস এবং যোহন দ্বারা যিশুর বাপ্তিস্ম প্রাপ্তির স্থান জর্ডান নদীর দিকে আল-মাগতাসের পাশ দিয়ে জেরিকো হয়ে অতিক্রম করে জেরুসালেমে যেতো।
মুসলিম আমল
সপ্তম শতাব্দীর মুসলিম শাসনানলে এই সড়ক সিরিয়া হতে মক্কায় হজ করার পথ হিসেবে ব্যবহৃত হতো। ষষ্ঠদশ শতাব্দীতে উসমানীয় তুর্কিদের নির্মিত তারিক আল-বিনত নির্মাণের পর কিংস হাইওয়ের গুরুত্ব কমে আসে।
ক্রুসেড আমলে, সড়কের ব্যবহার ছিলো সমস্যাপূর্ণ। সড়কটি আল্ট্রেজর্ডেন প্রদেশ হয়ে ক্রুসেডার জেরুসালেম রাজ্যে পৌঁছাতো। চুক্তির সময়গুলোতে, হজযাত্রীরা আল্ট্রেজর্ডেন এর মধ্য দিয়ে মক্কায় নিরাপদে তীর্থযাত্রা করতে পারতো; যদিও চ্যাটিলনের রেনাল্ড দুইবার তীর্থযাত্রীদের উপর হামলা ও লুটপাট করেছিলো। এর ফলস্বরূপ ফলে তাকে সালাদিনের হাতে মরতে হয় এবং হাত্তিনের যুদ্ধে ১১৮৭ সালে ক্রুসেডার রাজ্যের পতন হয়।
বাইবেলে
রাজার মহাসড়কের ব্যাপারে আদিপুস্তকে (অধ্যায় ১৪) ইঙ্গিত করা হয়েছে, যা তুলে ধরে কীভাবে চার রাজার (শিনারের রাজা অম্রাফেল, এল্লাসয়ের রাজা অরিয়োক, এলামের রাজা কেদার-লায়েম এবং গোয়িমের রাজা তিদিয়ল) সিদ্দিম উপত্যকার দিকে মহাসড়ক হয়ে উত্তর থেকে বাকি পাঁচ রাজাদের (সদোমের রাজা বিরা, ঘমোরার রাজা বির্শা, আদমার রাজা শিনাব, জেবোয়িমের রাজা শেমেবার এবং বলার এর রাজা জোয়ার) যুদ্ধ করার জন্য এগোতে থাকে।
কিংস হাইওয়ে (দেরেখ হামেলেখ) এর নাম উল্লেখ রয়েছে সংখ্যা পুস্তক এর কিছু অংশে, যেখানে এই সড়কটিকে ইস্রায়েলীয়দের সাথে, তাদের নিস্তার ভ্রমণের জন্য এই সড়ক ব্যবহারের সাথে সম্পৃক্ত করা হয়েছে। তারা কাদেশ ছেড়ে যায় এবং ইদোমের রাজার কাছে তাদের সাম্রাজ্যের ভেতর দিয়ে অতিক্রম করার অনুরোধ করে। কিন্তু সেই অনুরোধ রাজা প্রত্যাখ্যান করে। ইদোমের রাজা প্রতিশ্রুতি দেয় যে যদি কেউ তাদের রাস্তা ব্যবহার করে তবে তাদের আক্রমণ করা হবে, এমনকি যদি তাদের গবাদি পশুর পানি খাওয়ার জন্য তারা রাজাকে অর্থ দিতে চেয়েছিলো। তারপরেও ইদোমের রাজা প্রত্যাখ্যান করে এবং তাদের বিরুদ্ধে একটি বড় সৈন্যবাহিনী নিয়ে উপস্থিত হয়। অনেক কষ্টেত পর হারোণ নদী এবং জাবুক নদীর মধ্যকার ট্রান্সজর্ডান এলাকায় আসার পর, তারা ইমোরীয়দের রাজা সিহোনের কাছে একই অনুরোধ করলো এবং দ্বিতীয় বারের মত তাদের প্রত্যাখ্যান করে রাজা সিহোন তাদের সাথে যাহাসে লড়াই করে। লড়াইয়ে বনি ইসরায়েল জিতার পর তারা এই ভূমি ও এর উত্তরাংশ নিয়ে নেয়। মানাসেহ, গাদ এবং রূবেণের গোত্রগুলো এই অঞ্চলে বসতি স্থাপন করে।
ইস্রায়েল রাজ্যের আমলে ট্রান্সজর্ডান পার্বত্য এলাকার রাজ্যগুলোর বিরুদ্ধে ইস্রায়েলীয়দের যুদ্ধগুলো সম্ভবত মহাসড়কের দখল পেতে সংঘটিত হয়েছিলো।
চেরসোনেশিয়া ইন্টারমিডিয়া
ওয়েভি ম্যাপলেট (বৈজ্ঞানিক নাম: Chersonesia intermedia (Martin)) এক প্রজাতির মাঝারী আকারের সোনালী হলুদ রঙের প্রজাপতি। এরা নিমফ্যালিডি পরিবার এবং চেরসনেসিয়া উপগোত্রের সদস্য।ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
আকার
প্রসারিত অবস্থায় ওয়েভি ম্যাপলেট এর ডানার আকার ৩৫-৪৫ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত ওয়েভি ম্যাপলেট এর উপপ্রজাতি হল-
রিয়াদুল হাসান
মোহাম্মদ রিয়াদুল হাসান রাফি (জন্ম: ২৯ ডিসেম্বর ১৯৯৯; রিয়াদুল হাসান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি পাঁচ মৌসুমে ৭৭ ম্যাচে ৫টি গোল করেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব ঢাকা আবাহনীতে যোগদান করেছেন।
২০১৮ সালে, রাফি বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।
প্রারম্ভিক জীবন
মোহাম্মদ রিয়াদুল হাসান রাফি ১৯৯৯ সালের ২৯শে ডিসেম্বর তারিখে বাংলাদেশের চাঁদপুর জেলার ফরিদগঞ্জ  উপজেলার গৃদকালন্দিয়া জন্ম গ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ২৯শে সেপ্টেম্বর তারিখে, মাত্র ১৯ বছর ৯ মাস ১ দিন বয়সে, রাফি ভুটানের বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৪–১ গোলের ব্যবধানে জয়লাভ করেছিল।  বাংলাদেশের হয়ে অভিষেকের বছরে রাফি সর্বমোট ৫ ম্যাচে অংশগ্রহণ করেছেন।
চেঁচরী রামপুর ইউনিয়ন
চেঁচরী রামপুর বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।
আয়তন
চেঁচরী রামপুর ইউনিয়নের আয়তন ৮,৪৪১ একর।
প্রশাসনিক কাঠামো
চেঁচরী রামপুর ইউনিয়ন কাঁঠালিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী চেঁচরী রামপুর ইউনিয়নের মোট জনসংখ্যা ২৫,০৪৪ জন। এর মধ্যে পুরুষ ১২,১৯৩ জন এবং মহিলা ১২,৮৫১ জন। মোট পরিবার ৬,০৬৭টি।
আব্বাস মির্জা মসজিদ, ইয়েরেভান
আব্বাস মির্জা মসজিদ (Աբաս Միրզայի մզկիթ (Abas Mirzayi mzkit ' ),, Abbas Mirzə məscidi) হচ্ছে আর্মেনিয়ার রাজধানী ইয়েরেভানে অবস্থিত উনিশ শতকে নির্মিত একটি ধ্বংসপ্রাপ্ত শিয়া মসজিদ।
উনিশ শতকের গোড়ার দিকে এই মসজিদটি ইরিভান খানাতের শেষ খান (শাসক) হুসেইন খানের রাজত্বকালে এই মসজিদটি নির্মিত হয়েছিল। পারস্যের আয়াসক ফতহ-আলী শাহের পুত্র যুবরাজ আব্বাস মির্জার নামানুসারে এর নামকরণ করা হয় আব্বাস মির্জা জামি।
পারস্যের স্থাপত্য শৈলী অনুসারে মসজিদটি সবুজ এবং নীল কাঁচে আবৃত ছিল। পরবর্তীতে রুশ সৈন্যরা ইয়েরেভান শহর অবরোধ করার পর মসজিদটি অস্ত্রাগার হিসেবে ব্যবহৃত হয়েছিল।    ইয়েরেভান বিজয়ের পর রুশ সৈন্যরা মসজিদটিকে ব্যারাকে পরিণত করেছিল।
সোভিয়েত যুগে অন্যান্য খ্রিস্টীয় ভবনগুলোর সাথে সাথে এই মসজিদও পরিত্যক্ত হয়ে যায়। বর্তমানে শুধুমাত্র মসজিদটির কাঠামোটিই সংরক্ষিত আছে।
সর্বোচ্চ নিরাপত্তা কারাগার, রোবেন দ্বীপ
সর্বোচ্চ নিরাপত্তা কারাগার দক্ষিণ আফ্রিকার পশ্চিম কেপ প্রদেশের ব্লুবার্গস্ট্যান্ড উপকূল থেকে ও কেপ টাউন পোতাশ্রয় থেকে প্রায়  দূরে দক্ষিণ আটলান্টিকের টেবিল উপসাগরের রোবেন দ্বীপে অবস্থিত একটি নিষ্ক্রিয় কারাগার। এখানে শান্তিতে নোবেল বিজয়ী এবং দক্ষিণ আফ্রিকার সাবেক রাষ্ট্রপতি নেলসন ম্যান্ডেলা বর্ণবাদী শাসনামলে ১৮ বছর কারাগারে বন্দী ছিলেন। এছাড়াও প্রাক্তন বন্দিদের মধ্যে ছিলেন কগালেমা মোটলানথে এবং জ্যাকব জুমা, যারা উভয়ে পরবর্তী সময়ে দক্ষিণ আফ্রিকার রাষ্ট্রপতি হয়েছিলেন।
১৯৯৯ সালে দক্ষিণ আফ্রিকার সরকার বন্দিশালাকে দেশের অন্যতম জাতীয় জাদুঘর হিসেবে ঘোষণা দেয়। একই বছর ইউনেস্কো এটিকে বিশ্ব ঐতিহ্যবাহী স্থান ঘোষণা করে।
ইতিহাস
ঔপনিবেশিক আমলে, সতেরো শতক থেকে প্রায় ৪০০ বছর ধরে কারাবাস ও নির্বাসনের স্থান হিসেবে রোবেন দ্বীপ ব্যবহৃত হয়েছে। ১৯৯১ সাল পর্যন্ত কারাগারটি সক্রিয় ছিল। এর প্রথম বন্দি ছিল স্ট্র্যান্ডলপার নেতা অতশুমাতো। ঊনিশ শতকের মধ্যবর্তী সময়ে আফ্রিকান নেতারা এই দ্বীপে নির্বাসিত হন। ১৯৬৪ সাল থেকে ১৯৮২ সাল পর্যন্ত আফ্রিকার অবিসংবাদিত নেতা নেলসন ম্যান্ডেলা এখানে কারাবন্দি থেকেছেন। তার কারাবাসের ঘটনাবলী তিনি ১৯৯৪ সালে লং ওয়াক টু ফ্রিডম আত্মজীবনীমূলক গ্রন্থে প্রকাশ করেছেন।
ইউক্রেন–কাজাখস্তান সম্পর্ক
ইউক্রেন–কাজাখস্তান সম্পর্ক, কাজাখস্তান এবং ইউক্রেন এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯১৮ সালের আগ পর্যন্ত ইউক্রেন এবং কাজাখস্তান উভয় দেশই রুশ সাম্রাজ্যের অধীনে ছিল। ১৯২২ সালে গঠিত হয় সোভিয়েত ইউনিয়ন। তখন দেশ দুটি সোভিয়েত ইউনিয়ন এর অন্তর্ভুক্ত ছিল। ১৯৯১ সাল পর্যন্ত দেশ দুটি অখণ্ড সোভিয়েত ইউনিয়নের অধীনেই ছিল। ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয়ে যে ১৫ টি পৃথক এবং স্বাধীন রাষ্ট্র গঠিত হয়, ইউক্রেন এবং কাজখস্তান ছিল তাদের অন্যতম। ১৯৯১ সালের ২৬ ডিসেম্বর পৃথক হলেও দেশ দুটি এর আগেই তাদের স্বাধীনতার ঘোষণা প্রদান করে।
১৯৯১ সালের ২৪ আগস্ট ইউক্রেনের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন থেকে বিচ্ছিন্ন হয়ে ইউক্রেনের স্বাধীনতার ঘোষণা ছিল। অপরদিকে কাজাখস্তান ১৯৯০ সালের ২৫ অক্টোবর, সোভিয়েত ইউনিয়ন এর একটি অংশ হিসেবেই নিজেদের সার্বভৌমত্বের ঘোষণা দেয়। কিন্তু তখনই দেশটি স্বাধীনতার ঘোষণা দেয় নি। কাজাখস্তান ১৯৯১ সালের ১৬ ডিসেম্বর স্বাধীনতার ঘোষণা দেয়। স্বাধীনতার ঘোষণা দেয়া সর্বশেষ সোভিয়েত দেশ ছিল কাজাখস্তান।
সোভিয়েত ইউনিয়ন বিলুপ্ত হয়ে, ইউক্রেন এবং কাজাখস্তান গঠিত হওয়ার পরপরই, ১৯৯১ সালেই দেশ দুটির মাঝে আনুষ্ঠানিক কূটনৈতিক সম্পর্ক স্থাপিত হয়। ইউক্রেনের রাজধানী কিয়েভে, কাজাখস্তানের একটি স্থায়ী দূতাবাস রয়েছে। এছাড়াও, ইউক্রেনের ওদেসাতে একটি অনারারি কনস্যুলেট রয়েছে। অপরদিকে, কাজাখস্তানের রাজধানী আস্তানায়, ইউক্রেনের একটি স্থায়ী দূতাবাস রয়েছে। এছাড়াও, কাজাখস্তানের আলমাতি অঞ্চলে, ইউক্রেনের একটি কনস্যুলেট জেনারেল রয়েছে।
২০১০ সালে এই দুই দেশের মাঝে দ্বিপাক্ষিক বাণিজ্যের পরিমাণ ছিল ৪.৪ বিলিয়ন (৪৪০ কোটি) মার্কিন ডলার। তবে দুই দেশের কর্মকর্তাদের দেয়া তথ্যানুযায়ী, ২০১২ সালে এই দ্বিপাক্ষিক বাণিজ্যের পরিমাণ, ২০১০ সালের তুলনায় দ্বিগুণের বেশি বৃদ্ধি পেয়েছিল।
২০১৩ সালের ১৪ অক্টোবর, কাজাখস্তানের পররাষ্ট্র মন্ত্রী, এরলান ইদ্রিসোভ এবং ইউক্রেনের পররাষ্ট্র মন্ত্রী লেনয়েড কোঝারা এক দ্বিপাক্ষিক বৈঠকে মিলিত হন। বৈঠকে উভয়েই নিজেদের মধ্যকার সম্পর্কের উন্নয়ন এবং দ্বিপাক্ষিক ক্ষেত্রে সমন্বয় বৃদ্ধির উপর জোর দেন। বৈঠক শেষে ইউক্রেনের পররাষ্ট্র মন্ত্রী ঘোষণা দেন, ২০১৪ সালে ইউক্রেনের রাষ্ট্রপতি, ভিক্টর ইয়াঙ্কোভিচ, কাজাখস্তান সফরে যাবে।
তবে যদিও ২০১৪ সালে ইউক্রেনের রাষ্ট্রপতি ইয়াঙ্কোভিচকে ইউক্রেনে সংকটের প্রেক্ষিতে সরে যেতে হয়। রাশিয়ার বিরোধিতা সত্ত্বেও, এই আন্দোলন পরবর্তী সময়ে গঠিত ইউক্রেন সরকারের সাথে সুসম্পর্ক বজায় রাখে।
ওল্ড ফার্ম
ওল্ড ফার্ম হল স্কটিশ ফুটবল ক্লাব সেল্টিক এবং রেঞ্জার্সের সম্মিলিত নাম, যে দুটিই গ্লাসগোতে অবস্থিত। দুটি ক্লাব এখন পর্যন্ত স্কটল্যান্ডে সবচেয়ে সফল এবং জনপ্রিয় এবং তাদের মধ্যে প্রতিদ্বন্দ্বিতা স্কটিশ সংস্কৃতিতে গভীরভাবে গেঁথে গেছে। এটি স্কটল্যান্ডে রাজনৈতিক, সামাজিক এবং ধর্মীয় বিভাজন এবং সাম্প্রদায়িকতাকে প্রতিফলিত করেছে এবং অবদান রেখেছে। ফলস্বরূপ, ফিক্সচারটি বিশ্বজুড়ে স্থায়ী আবেদন করেছে।
তাদের মধ্যে দুটি ক্লাব ১০৭টি স্কটিশ লিগ চ্যাম্পিয়নশিপ জিতেছে (৫৫টি নিয়ে রেঞ্জার্স এবং ৫২টি নিয়ে সেল্টিক), ৭৪টি স্কটিশ কাপ (৪০টি নিয়ে সেল্টিক এবং ৩৪টি নিয়ে রেঞ্জার্স), এবং এই দুই দল ৪৭টি স্কটিশ লিগ কাপ (২৭টি রেঞ্জার্স এবং ২০টি সেল্টিক) জিতেছে। তাদের ঊর্ধ্বগতিতে বাধা খুব কমই ঘটেছে, প্রধানত ১৯৪৬ থেকে ১৯৬৫ সাল পর্যন্ত দ্বিতীয় বিশ্বযুদ্ধের দুই দশকে যখন অন্য পাঁচটি ক্লাবই সিনিয়র লিগ জিতেছিল, এবং ১৯৮০-এর দশকের প্রথমার্ধে নতুন ফার্ম অফ অ্যাবারডিনের চ্যালেঞ্জের সাথে এবং ডান্ডি ইউনাইটেড । ১৯৮৫-৮৬ সিজন থেকে শুরু করে, ওল্ড ফার্মের একটি অর্ধেক প্রতি সিজনে স্কটিশ লীগ জিতেছে এবং ১৯৯৫-৯৬ এবং ২০১১-১২ এর মধ্যে ১৭টি সিজনের মধ্যে একটি বাদে সবকটি ক্লাবই শীর্ষ দুই স্থানে শেষ করেছে। ২০১০ এর দশকের গোড়ার দিকে, রেঞ্জার্স আর্থিক অসুবিধা সহ্য করে এবং এর হোল্ডিং কোম্পানি ২০১২ সালে বাতিল হয়ে যায় । পরবর্তীকালে, দলটিকে স্কটিশ লিগের নীচের (চতুর্থ) স্তরে প্রবেশের জন্য আবেদন করতে হয়েছিল, চারটি মৌসুমে শীর্ষ বিভাগে আরোহণ করে এবং ২০২০-২১ সালে আবার শিরোপা জিতেছিল (সেল্টিকরা মধ্যবর্তী নয়টি অভিযানের প্রতিটিতে চ্যাম্পিয়ন ছিল কিন্তু দশম দাবি করতে ব্যর্থ হয়েছে, যা ১৯৬০/৭০-এর দশকে তাদের দ্বারা সেট করা রেকর্ড এবং ১৯৮০/৯০-এর দশকে রেঞ্জারদের দ্বারা মিলে যাওয়া একটি রেকর্ডকে হারাতে পারে)। এই পরিস্থিতির ফলস্বরূপ, সেল্টিক সমর্থকদের একটি অনুপাত বজায় রাখে যে বর্তমান রেঞ্জার্স প্রাক-২০১২ ক্লাব থেকে আলাদা এবং পুরানো ফার্ম পরিচয়ের অধীনে প্রতিদ্বন্দ্বিতা আর বিদ্যমান নেই; পরিবর্তে, তারা (এবং প্রায়শই সেল্টিক নিজেই) প্রতিদ্বন্দ্বিতা বোঝাতে আরও সাধারণ শব্দ "গ্লাসগো ডার্বি" ব্যবহার করে।
সেল্টিক এবং রেঞ্জাররা একে অপরের সাথে ৪৩১ বার বড় প্রতিযোগিতায় খেলেছে: রেঞ্জার্স ১৬৮টি ম্যাচ জিতেছে, সেল্টিক ১৬২টি ম্যাচ, এবং ১০১টি ড্রতে শেষ হয়েছে।
গ্লাসগো এবং স্কটল্যান্ডের আশেপাশে ক্লাবগুলির বড় ফ্যান ঘাঁটি রয়েছে এবং স্কটল্যান্ড এবং উত্তর আয়ারল্যান্ড জুড়ে বেশিরভাগ শহরে এবং বিশ্বের অনেক শহরে সমর্থক ক্লাব রয়েছে। ২০০৫ সালে রেঞ্জার্স এবং সেল্টিকের উপস্থিতি অনুমান করা হয়েছিল প্রতি বছর স্কটিশ অর্থনীতিতে £১২০ মিলিয়ন মূল্যের।
গুরগাঁও লোকসভা কেন্দ্র
গুরগাঁও কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
ইতিহাস
গুরগাঁও লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
থাং-পো-ছুং-বা-ব্লো-গ্রোস-দ্পাল
থাং-পো-ছুং-বা-ব্লো-গ্রোস-দ্পাল (১৩১৩-১৩৯১) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।
গুরগাঁও লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-
এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷
থাং-পো-ছুং-বা-ব্লো-গ্রোস-দ্পাল
সংক্ষিপ্ত জীবনী
থাং-পো-ছুং-বা-ব্লো-গ্রোস-দ্পাল ১৩১৩ খ্রিষ্টাব্দে মধ্য তিব্বতে জন্মগ্রহণ করেন। তিনি ছয় বছর বয়সে স্তোদ-লুং-র্নাম-র্গ্যাল বৌদ্ধবিহারে দীক্ষা নেন এবং বোধিসত্ত্বচর্যাবতার সম্বন্ধে শিক্ষালাভ করেন। তিনি মধ্য তিব্বতের ব্রাগ-রাম, খ্রো-ফু , রা-লুং, ম্ত্শুর-ফু  সা-স্ক্যা বৌদ্ধবিহার প্রভৃতি বৌদ্ধবিহারে বিভিন্ন বিশজয়ে যাত্রা করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট ভিক্ষুর শপথ গ্রহণ করেন ও কালচক্র সম্বন্ধে শিক্ষালাভ করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের শিষ্যরা তার অন্যতম শিক্ষক ছিলেন। পরবর্তীকালে তিনি স্তোদ-লুং-র্নাম-র্গ্যাল  বৌদ্ধবিহারের প্রধানের পদে নির্বাচিত করেন।
গুরগাঁও লোকসভা কেন্দ্র
বর্তমান ও প্রাক্তন বিজয়ী সাংসদদের তালিকা:
গুরগাঁও কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য রাও ইন্দ্রজিৎ সিং এবং তিনি গত তিন বারের সাংসদ।।
আন্তর্বর্ণ ব্যক্তিগত বিজ্ঞাপন
আন্তর্বর্ণ ব্যক্তিগত বিজ্ঞাপন (ইংরেজি: Interracial personals) হলো এমন ব্যক্তিগত বিজ্ঞাপন, যার লক্ষ্য হলো ভিন্ন জাতির প্রেমাবেগপ্রবণ সহচর বা বন্ধুদের খুঁজে পাওয়া।
এই ধরনের বিজ্ঞাপনগুলি ইন্টারনেট ডেটিং সাইটগুলিতে দ্রুত নিজেদের আলাদা প্রকৃত স্থান সৃষ্টি করে ফেলছে। সাম্প্রতিক সমীক্ষায় দেখা গেছে যে সামাজিক নেটওয়ার্ক পরিষেবাদির অধিকাংশ ব্যবহারকারী এই সাইটগুলিকে হালকা আপত্তিকর বলে মনে করেন, যদিও কেউ কেউ মনে করেছেন যে তাঁরা মানব জাতির বৈচিত্র্যের প্রতিনিধি এবং এ সম্পর্কে আপত্তিজনক কিছুই খুঁজে পাননি। বিভিন্ন সমীক্ষাগুলি থেকে ইঙ্গিত পাওয়া গেছে যে বহু লোক অন্যান্য বর্ণের লোকদের সাথে ডেটিং বা বিবাহ করতে আগ্রহী। ২০০১ সালের অক্টোবরে পরিচালিত একটি অনলাইন সমীক্ষায় দেখা গেছে যে ৪৯% শিক্ষার্থী বলেছেন যে তাঁরা ভিন্ন জাতির কাউকে ডেটিং করেছেন। ৩৮% বলেছেন তারা তেমন কিছু করেননি, তবে ভবিষ্যতে তা করতেও পারেন। একটি সংবাদ প্রতিবেদন অনুযায়ী মার্কিন যুক্তরাষ্ট্রে দম্পতিদের জনসংখ্যার মধ্যে কৃষ্ণাঙ্গ স্ত্রী এবং শ্বেতাঙ্গ স্বামী এমন দম্পতির সংখ্যা ২০০০ সালে ছিল ৯৫,০০০, যা ২০০৬ সালে বেড়ে হয়েছিল ১,১৭,০০০। ১৯৬০ সালে মার্কিন সুপ্রিম কোর্ট মিশ্র বিবাহের বিরুদ্ধে আইন বাতিল করার আগে সেখানে কেবল ২৬,০০০ কৃষ্ণাঙ্গ স্ত্রী-শ্বেতাঙ্গ স্বামী দম্পতি ছিল।
অনলাইন আন্তর্বর্ণ ডেটিং পরিষেবাগুলি আন্তর্বর্ণ বিবাহে আগ্রহী ব্যক্তিদের তাদের মতো অন্য ব্যক্তিদের সন্ধান করায় সহায়তা করে। সাধারণ ইন্টারনেট ডেটিং সাইটের পরিবর্তে এই ধরনের ডেটিং সাইট ব্যবহারের ফলে কোনও ব্যক্তির যথেষ্ট পরিমাণ সময় বাঁচাতে পারে। আন্তর্বর্ণ ডেটিং সাইটগুলিতে প্রকাশিত গুগল অ্যাডসেন্স বিজ্ঞাপনগুলির সাম্প্রতিক গবেষণায় ইঙ্গিত দেওয়া হয়েছে যে অনেক বড় ডেটিং সাইটগুলিও এই ধরনের চাহিদার যোগান দেওয়ার চেষ্টা করছে। এমনকি কিছু কিছু সাইট নিজেদের আন্তর্বর্ণ ডেটিং সাইট বলে দাবি করে থাকলেও ব্যবহারকারীরা প্রায়শই বিভিন্ন প্রোফাইল খোঁঁজার সময়ে নিজেদের ম্যাচ ডট কম বা ইয়াহু! পার্সোনালের মতো বিভিন্ন প্রধান সাইটের প্রোফাইল খোঁঁজ করে দেখতে পান।
কিছু অনলাইন ডেটিং পরিষেবার জন্য নিখরচায় নিবন্ধনের অনুমতি দেয় তবে সাইটে উপলব্ধ পরিষেবাগুলির সম্পূর্ণ ব্যবহার করার জন্য প্রায়শই একটি মাসিক খরচ প্রয়োজন হয়। কিছু ব্যবহারকারী অভিযোগ করেছেন যে ফি সম্পর্কিত বিধিগুলি পরিষ্কার নয়, বা পরিষেবাগুলির কর্মীরা তাঁদের সদস্যপদ শেষ হতে চলেছে বলে তাঁদের সাথে প্রতারণামূলকভাবে "ফ্লার্ট" করে তাঁদের নবায়ন করতে উৎসাহিত করে।
জেহরা গুনেস
জেহরা গুনেস (জন্ম: ৭ জুলাই, ১৯৯৯) একজন তুর্কি ভলিবল খেলোয়াড়। তার উচ্চতা 1.98m ও ওজন 88 kg এবং তিনি মধ্যম ব্লকার পজিশনে খেলে থাকেন। বর্তমানে, তিনি ভাকিফব্যাঙ্ক ইস্তাম্বুলের হয়ে খেলেন এবং তুরস্কের মহিলা জাতীয় ভলিবল দলের সদস্য।
ইলিয়াস (নবী)
হযরত ইলিয়াস (আঃ) ইসলামের একজন নবী, যিনি বনী ইসরাইল সম্প্রদায়ে আগমন করেছিলেন। তিনি হযরত মূসার (আঃ) ভাই হযরত হারুনের (আঃ) বংশধর ছিলেন। তিনি বর্তমান জর্ডান নদীর উত্তর অঞ্চলের জিলীআদ নামক স্থানের “আবেল মাহুলা” নামক জায়গার অধিবাসী ছিলেন। খ্রিস্তান এবং ইহুদিদের কাছে তিনি ইলিশা নামে পরিচিত। তিনি খৃষ্টপূর্ব ৮৭৫ থকে ৮৫০ অব্দের মাঝামাঝি সময়ে জন্মগ্রহণ করেন। ঐতিহাসিকদের মতে, তিনি  হিযকিলের পরে আল ইয়াসার পূর্বে নবী হিসাবে প্রেরিত হন।
পরিচয়
কুরআনে তাঁকে ‘ইলয়াস’ নামে অভিহিত করা হয়। যেমন আল্লাহ বলেন,
وَزَكَرِيَّا وَيَحْيَى وَعِيسَى وَإِلْيَاسَ كُلٌّ مِنَ الصَّالِحِينَ
অর্থ-যাকারিয়া, ইয়াহইয়া, ঈসা এবং ইলয়াসকেও, এরা সবাই ছিল সৎকর্মশীলদের অন্তর্ভুক্ত। বাইবেলে তার নাম এলিয়, ইলিয়াহ ও এলিজ বলা হয়েছে।
কুরআনে ইলিয়াস নামের বৈপরিত্য ও নিরসন
وَإِنَّ إِلْيَاسَ لَمِنَ الْمُرْسَلِينَ - إِذْ قَالَ لِقَوْمِهِ أَلَا تَتَّقُونَ - أَتَدْعُونَ بَعْلًا وَتَذَرُونَ أَحْسَنَ الْخَالِقِينَ - اللَّهَ رَبَّكُمْ وَرَبَّ آبَائِكُمُ الْأَوَّلِينَ -فَكَذَّبُوهُ فَإِنَّهُمْ لَمُحْضَرُونَ - إِلَّا عِبَادَ اللَّهِ الْمُخْلَصِينَ - وَتَرَكْنَا عَلَيْهِ فِي الْآخِرِينَ - سَلَامٌ عَلَى إِلْ يَاسِينَ - إِنَّا كَذَلِكَ نَجْزِي الْمُحْسِنِينَ - إِنَّهُ مِنْ عِبَادِنَا الْمُؤْمِنِينَ
অর্থ : নিশ্চয়ই ইলিয়াস ছিল রসূল। যখন সে তার সম্প্রদায়কে বললঃ তোমরা কি ভয় কর না? তোমরা কি বা’আল দেবতার এবাদত করবে এবং সর্বোত্তম স্রষ্টাকে পরিত্যাগ করবে।যিনি আল্লাহ তোমাদের পালনকর্তা এবং তোমাদের পূর্বপুরুষদের পালনকর্তা? অতঃপর তারা তাকে মিথ্যা প্রতিপন্ন করল। অতএব তারা অবশ্যই গ্রেফতার হয়ে আসবে। কিন্তু আল্লাহ তা’আলার খাঁটি বান্দাগণ নয়। আমি তার জন্যে পরবর্তীদের মধ্যে এ বিষয়ে রেখে দিয়েছি যে, ইলিয়াাসিনদের প্রতি সালাম বর্ষিত হোক! এভাবেই আমি সৎকর্মীদেরকে প্রতিদান দিয়ে থাকি। সে ছিল আমার বিশ্বাসী বান্দাদের অন্তর্ভুক্ত।
إِلْيَاسَ (ইলিয়াস) এবং إِلْ يَاسِينَ (আল-ইয়াসিন) কি একই ব্যক্তি, না ভিন্ন ভিন্ন। এ নিয়ে আব্দুর রশিদ নু’মানী বলেন, إِلْ يَاسِينَ (আল-ইয়াসিন) শব্দটির ভিন্ন উচ্চারণ হচ্ছে (ইলিয়াস)। যেমন ইসমাইলকে ইসমাইন, ইসরাইলকে ইসরাইন পড়া হয়। আরবরা অনেক সময় সম্প্রদায়ের নেতার নামে গোটা সম্প্রদায়কে বুঝায়ে থাকে। এ হিসাবে إِلْ يَاسِينَ (আল-ইয়াসিন) দ্বারা ইলিয়াস নবীকে বুঝানো হয়েছে।
ইলিয়াস নবীর আগমনের সময় ফিলিস্তিনের অবস্থা
হযরত সুলায়মানের (আ) সময় বনী ইসরাইলদের প্রভাব- প্রতিপত্তি চরম পর্যায়ে উনীত হয়। কিন্তু তাঁর ইনতিকালের পর পরই বনী ইসরাইলদের রাষ্ট্র দু’ভাগ হয়ে যায়। দক্ষিণ ফিলিস্তিনে একটি ছোট রাষ্ট্র কায়েম হয়। এর নাম ইয়াহুদা বা ইয়াহুদিয়া। এর রাজধানী হয় বায়তুল মাকদাস। অন্যদিকে উত্তর ফিলিস্তিনে ইসরাইল নামে একটি রাষ্ট্র কায়েম হয়। এর রাজধাী ছিল সামেরিয়া, বর্তমানে নাবলুসে অবস্থিত। উত্তর এলাকার ইসরাইল নামক রাষ্ট্রে প্রথম থেকেই শিরক, মূর্তি পূজা, জুলুম-অত্যাচার ও লজ্জাহীনতা বেড়ে যেতে থাকে। এ অবস্থায় এ রাষ্ট্রের শাসক ‘আখীআব’ লেবাননের মুশরিক রাজ কন্যা ইযবেলকে বিয়ে করে। তার প্রভাবে পড়ে ‘আখীআব’ ও মুশরিক হয়ে যায়। স্ত্রী ইযবেলের কথামত সে রাজধানী সামেরিয়ায় ‘বাআল’ দেবতার মন্দির ও বলির বেদী তৈরী করে এবং এক আল্লাহকে বাদ দিয়ে ‘বাআল’ দেবতার পূজা প্রচলনের চেষ্টা চালায়।
নবুওত ও দাওয়াত
অধিকাংশ ঐতিহাসিক ও মুফাসসিরের মতে ইলিয়াস নবী সিরিয়ার অধিবাসদের হেদায়েতের জন্য প্রেরিত হয়েছিলেন। তিনি নবুওত লাভের পর স্বীয় সম্প্রদায়কে বাআল মূর্তির পূজা করা থেকে নিষেধ করেন। তাঁর সময় ফিলিস্তিনে বনী ইসরাইলের শাসক ছিল বাইবেলের বর্ণনা অনুসারে ‘আখিয়ার’ এবং আরবি ইতিহাসে ‘আজিব’ বা ‘উজব’ বা ‘আখিআব’। তার স্ত্রী ইযাবিল ছিল দুষ্কর্মপরায়ণা। ঠিক এ সময় হযরত ইলিয়াস (আ) এর আবির্ভাব ঘটে। তিনি এসব পাপ ও অন্যায়ের বিরুদ্ধে রুখে দাঁড়ান। লোকজনকে তিনি এ মূর্তি পূজার অপকারিতা বুঝাতে থাকেন। তিনি বাদশাহ ‘আখীআবকে তার অন্যায় কাজকর্মের জন্য সাবধান করে দেন। তিনি বাদশাহকে বললেন: তুমি এসব অন্যায় বন্ধ না করলে তোমার রাষ্ট্রে আর এক বিন্দু বৃষ্টিও হবে না। আল্লাহর নবীর কথাই সত্য প্রমাণিত হলো। সেখানে সাড়ে তিন বছর পর্যন্ত বৃষ্টি হলো না। এমন অবস্থায় বাদশাহ ইলিয়াস (আ)-কে খুঁজে আনলেন এবং বৃষ্টির জন্য আল্লাহর কাছে দো’আ করতে বললেন। এ সময় হযরত ইলিয়াস (আ) ‘বা’ল’ দেবতা এবং মহান আল্লাহর পার্থক্য মানুষের সামনে প্রকাশ করতে চাইলেন। তিনি বললেন: একটি প্রকাশ্য সভায় ‘বা’ল’ দেবতার পূজারীরা তাদের দেবতার নামে কুরবানি করবে এবং আমি আল্লাহর নামে কুরবানি পেশ করবো। গায়েবী আগুন এসে কুরবানিকে পুড়িয়ে ফেলবে সেই সত্য পথের অনুসারী। ‘আখীআব’ প্রস্তাবটি মেনে নিল। সুতরাং কোহে করমশ বা কারমেল পর্বতে ‘বা’ল’ দেবতার চারশত বা আটশত পূজারী এবং হযরত ইলিয়াস (আ) হাজার হাজার লোকের সামনে কুরবানী পেশ করলেন। গায়েবী আগুন এসে হযরত ইলিয়াসের (আ) কুরবানি পুড়িয়ে ফেললো, সবাই তাঁর প্রভুর সত্যতা মেনে নিল। কিন্তু ‘বা’ল’ দেবতার পূজারিরা শিরকে রয়ে গেলো। ইলিয়াস (আ) পূজারীদেরক কায়শুন উপত্যাকায় হত্যা করলেন। এরপর তিনি দো’আ করলেন, প্রচুর বৃষ্টি হলো। এতে প্রমাণ হলো একমাত্র আল্লাহই সত্যিকার ক্ষমতার অধিকারী। তিনিই সব ইবাদত পাওয়ার যোগ্য। আর হযরত ইলিয়াস (আ) তাঁরই প্রেরিত নবী।
এই ঘটনার পর রাজা ‘আখীআব’ তার স্ত্রী ইযবেলের প্ররোচনায় হযরত ইলয়াসের শত্রু হয়ে গেল। সে শপথ করল: ‘বা’ল’ দেবতার পূজারীদের যেভাবে হত্যা করা হয়েছে ইলিয়াসকেও সেভাবে হত্যা করবে। এ অবস্থায় হযরত ইলিয়াস দেশ ছেড়ে অপর রাষ্ট্র ইয়াহুদিয়ায় বা সিনাই মরুভূমির সিনাই পর্বতে গিয়ে আশ্রয় নিলেন এবং কয়েক বছর পর্যন্ত সেখানেই কাটালেন। ঐ সময় তিনি আল্লাহর কাছে দো’আ করে বলতেন: ‘হে আল্লাহ, বনী ইসরাইলরা তোমার হুকুম-আহকাম পরিত্যাগ করেছে। তোমার নবীদের হত্যা করেছে। তোমার নবীদের মধ্যে এখন আমিই শুধু বেঁচে আছি। তারা আমাকেও হত্যা করতে চায়। এ সময়েই বায়তুল মাকদাসের ইয়াহুদী রাষ্ট্রের শাসক য়াহুরাম ইসরাইলের বাদশাহ আখীআবের মেয়েকে বিয়ে করে। ফলে তার রাজ্যেও শিরক ও ‘বা’ল’ দেবতার পূজা শুরু হয়। হযরত ইলিয়াস (আ) য়াহুরামের কাছে পত্র লিখে তাকেও সাবধান করে দেন। কিন্তু তারা কেউই তাঁর কথায় কান দিলো না। সেখানকার রাজা য়াহুরামও তাঁর কথা শুনলো না। অবশেষে ইলিয়াস নবীর ভবিষ্যদ্বাণী অনুযায়ী তাদের ওপর আল্লাহর গযব নেমে আসে। বিদেশীরা য়াহুরামের রাজ্যের উপর হামলা করে তাকে হত্যা করে এবং স্ত্রীকে বন্দী করে নিয়ে যায়। কিছুদিন পর সেও কঠিন পেটের পীড়ায় মারা যায়। এর কয়েক বছর পর হযরত ইলিয়াস (আ) আবার ইসরাইলে ফিরে গিয়ে ‘আখীআব’কে সাবধান করে দেন। তার মৃত্যুর কিছুদিন পর হযরত ইলিযাস (আ) আকাশে উত্তোলিত হয়। হযরত ইলিয়াস (আ) সারা জীবন অন্যায়ের বিরুদ্ধে কথা বলেছেন। তিনি মানুষের কল্যাণ কামনা করেছেন। আর একমাত্র আল্লাহ ছাড়া কাউকে ভয় করেননি।
ইলিয়াস নবী ও ইউনুস নবীর মার মাঝে ঘটনা
ইলিয়াস নবী চল্লিশ দিন চল্লিশ রাত ভ্রমণ করার পর এক পাহারে আত্মগোপন করেন। তিনি নবী পাহাড়ে আত্মগোপনে থাকার পর বের হয়ে এক নারীর গৃহে আশ্রয় নিলেন। এই নারী ছিলেন ইউনুস নবীর মা। সেখানে তিনি ছয় মাস আত্মগোপন করে থাকেন। ইউনুস নবীর মাতা অর্থ-সম্পদ দিয়েও তাঁকে সাহায্য করে। এতেও ইলিয়াস নবী আত্মগোপনে থাকতে পারছিলেন না। তিনি আবার পাহাড়ে চলে যান। এদিকে শিশু ইউনুস নবী ইন্কোল হয়, তখন তার মা অত্যন্ত ব্যকুল হয়ে ইলিয়াস নবীকে খুঁজতে থাকে। অবশেষে তাঁকে পেয়ে বসে। তখন তাঁকে বলে, আপনি চলে আসার পর, ইউনুস ইন্তেকাল করেছে। আমার উপর এক মহাবিপদ পড়েছে। আপনি দো‘আ করুন যাতে আমার ছেলে জীবিত হয়। আমি তাকে দাফন করি নাই, শুধু কাপড় দিয়ে ঢেকে রেখেছি। ইলিয়াস নবী বললেন, আল্লাহ পাক আমাকে এ ব্যপারে ক্ষমতা দেননি। তখন স্ত্রীলোকটি বেশি করে ক্রন্দন করতে লাগলেন। ইলিয়াস নবী স্ত্রীলোকটির প্রতি সহানুভূতিশীল হলেন এবং তার বাড়িতে গেলেন। ইলিয়াস নবী আল্লাহর কাছে দো‘আ করলেন, আল্লাহ শিশু ইউনুসকে জীবিত করে দিলেন।